ՀՀԿ-ն դասական իմաստով բնավ էլ կուսակցական կառույց չի եղել ու չէ, քանի որ հատկապես կուսակցության տնտեսվարող թևը կատարելապես անտեղյակ է ոչ միայն ՀՀԿ-ի կանոնադրական պահանջներից և ծրագրերից, այլև մեծ դժվարությամբ է զանազանում հարազատ ՀՀԿ-ի գաղափարախոսությունը ռուսական կոմկուսի կամ էլ իտալական ֆաշիզմի գաղափարախոսությունից: Ոմանք (օրինակ՝ ՀՀԿ հիմնադիր Ռազմիկ Զոհրաբյանը) վերջերս հաճախ են շփոթում կուսակցության ազգային-արմատական պահանջատիրությունն ազգադավության հետ՝ 2016-ի ապրիլի սկզբին ՀՀԿ-ի քաղաքական ու զինվորական գեներալիտետն առանց աչքը թարթելու Ադրբեջանին նվիրաբերեց 800 հեկտար հողատարածք՝ պատճառաբանելով, որ դրանք անմշակ, ոչ ջրդի, անպիտանի հողեր էին՝ այդպես էլ ի զորու չլինելով զանազանել անպիտանին ոչ պիտանիից: Ըստ Զոհրաբյանի, Աշոտյանի, Նաղդալյանի և մյուսների, անմշակ հողը հայրենիք չէ, և հայրենի եզերք է համարվում այն հողատարածքը, որի վրա աճում է դդում, կանեփ, կակաչ և թարս բուսնող խիար: